Namibië neem padveiligheidshandves aan - Infrastruktuur - Republikein
Thursday, September 20th, 07:25:01
10 September 2018 | Infrastruktuur
’n Kabinetsbesluit is geneem om Afrika se padveiligheidshandves aan te neem.
Die minister van vervoer het opdrag gekry om dié besluit aan die parlement voor te lê.
Daarná sal ŉ wetsontwerp opgestel word om die verouderde Wet op Nasionale Padveiligheid nr. 9 van 1972 te vervang.
Die minister van internasionale betrekkinge en samewerking sal die Afrika-unie se kommissie en die Suider-Afrikaanse Ontwikkelingsgemeenskap (SADC) daarvan in kennis stel.
Volgens mnr. Stanley Simataa, die minister van inligting en kommunikasiestegnologie, verloor Namibië jaarliks meer as 700 lewens aan padongelukke en meer as 3 000 oorlewendes van ongelukke leef met verlammende beserings, wat die nasie geestelik en ekonomies belas.